Harald Giersing

Harald Giersing (født 24. april 1881 i København; død 15. januar 1927 smst) var en dansk maler, der var en hovedfigur i det modernistiske gennembrud i Danmark omkring 1910-20. Med sine portrætter og figurmalerier, fodbold- og balletbilleder, skovinteriører, landeveje og kirkegårdsbilleder, og med sin intelligente og skarpe pen står Giersing som en af de vigtigste danske kunstnere fra 1900-tallet.

Galleri

Harald Giersings liv med årstal 

 1881: Harald Giersing er født den 24. april i København, døbt i Vor Frue kirke 4. juli 1881. Forældre: Grossist Niels Peter Giersing (1852-1921) og Ida Sophie Margrethe Giersing, født Wilde, (1857-1904), Nørregade 51. Søstrene, Ida (gift Hofman-Bang), Bodil og Anna (gift Hauberg), fødtes henholdsvis i 1883, 1885 og 1887, og blev senere modeller for mange af Harald Giersings malerier.
 1899: Studentereksamen fra Schneekloths Latin- og Realskole.
 1900: Filosofikum ved Københavns Universitet.
 1900-04: Studerende ved Det kgl. danske Kunstakademi.
 1904: Maj måned tilbragt i Randers og sommeren i Norge. Harald Giersings mor dør den 30. november.
 1904-06: Elev hos Kristian Zahrtmann, Kunstnernes Frie Studieskoler. 
 1905: Deltager i en udstilling for afviste værker fra Charlottenborg Forårsudstilling. Harald Giersing tegner plakaten til udstillingen
 1907: Udstiller 26 malerier og 50 tegninger fra 1905 til 07 på Valdemar Kleis Høstudstilling.
 1908: Debuterer ved Kunstnernes Efterårsudstilling.
 1909: I Berlin, Dresden, Chemnitz, Prag.
 1909-13: Skriver anmeldelser og korte artikler til Kunstbladet (1909-10) og Det nye Kunstblad (1910-11).
 1910: Hovedmand bag udstillingen Ung Dansk Kunst.
 1911: Maler om sommeren på Christiansø;.
 1912: Gæsteudstiller på Den frie Udstilling. Udstiller på Secession i Berlin. Sommeren i Grib Skov. Får sine første elever (Ville Oppenhejm & Grethe Hammelef).
 1914: Bliver medlem af Den frie Udstilling. Deltager i Den baltiske Udstilling. Maler om sommeren i Mogenstrup.
 1915: Er med til at sprænge Den frie Udstilling og til at danne Grønningen. Fra dette år holder Harald Giersing skole for en halv snes elever i vinterhalvåret.
 1915-16: Hovedmanden bag Grønningen. Maler om sommeren i Sorø.
 1917: Melder sig ud af Folkekirken. Harald Giersing gifter sig med Besse Syberg den 16. november. Hun er datter af maleren Fritz Syberg. 
 1918: Retrospektiv udstilling i Kunstforeningen i København.
 1919: Harald Giersings søn, Franz Giersing, fødes i April. Udstillingen "Skulptur. Maleri. Musik" med Johannes Bjerg og musik af bl.a. Carl Nielsen.
 1919-25: Maler hver sommer i Svanninge på Sydfyn.
 1920: Forgæves ansøger til tre professorater ved Kunstakademiet.
 1921: Tilbringer marts og april i Italien med sin hustru Besse.
 1922: Medlem af Akademirådet. Hustruen Besse bliver elev på Det Kongelige Teater.
 1923: Bestyrelsesmedlem i Kunstforeningen i København. Besse ansættes på Folketeatret.
 1924: Bliver motorcykelejer.
 1925: Stemmes ud af Akademirådet, væltes med bestyrelsen i Kunstforeningen og bliver bortdømt ved konkurrence til udsmykning af Videnskabernes Selskabs mødesal.
 1926: I Berlin, Dresden og Paris i løbet af efteråret.
 1927: Harald Giersing dør af lungebetændelse den 15. januar. Begraves på Solbjerg kirkegård, Frederiksberg. Ved begravelsen opføres Mozarts klarinetkvintet og Schuberts (Der Tod und das Mädchen).

Bibliografi 
Den følgende liste inkluderer essays og bøger skrevet om Harald Giersing, alle på dansk. De fleste af kunstnerens egne artikler blev trykt i Om Kunst, København 1934, ved Poul Uttenreitter.

 Eickhoff, Gottfred: Havestuen i Valdal, i Aarstiderne, 7. årg. nr. 3, okt. 1949, s. 73-79.
 Gottlieb, Lennart: Nye oplysninger om Harald Giersings interesse for Paul Gauguin (1906-07), i Cras XVIII 1978, s. 67-82.
 Gottlieb, Lennart: Tegninger af Harald Giersing, Vejle Kunstmuseum 1981.
 Gottlieb, Lennart: Harald Giersing. Portrætter og figurbilleder, Statens Museum for Kunst 1981.
 Gottlieb, Lennart: Matériaux grossiers. Harald Giersings Liggende Model (1908). Meddelelser fra Ny Carlsberg Glyptotek 1990, s. 81-100.
 Gottlieb, Lennart: To portrætter. Meddelelser fra Ny Carlsberg Glyptotek 1989, s. 46-64.
 Gottlieb, Lennart: Harald Giersing og Politiken. – i: TAK. Ernst Klæbel – 25 år i Politikens Hus, 1991, s. 31-38.
 Gottlieb, Lennart: Giersing. Maler. Kritiker. Menneske. Kbh 1995.
 Henningsen, Poul: Harald Giersing i Vor Tid, april 1918, s. 304-310.
 Henningsen, Poul: Tre Kunstnere – Tre Kritikere, i Politikens Kronik 25. maj 1931.
 Larsen, Tove Lund: Malerier af Harald Giersing i Fyns Stifts Kunstmuseum, i Fynske Minder 1975, s. 126-134.
 Leth, Harald: Harald Giersing, i Paletten nr. 4 1946.
 Neuhaus, Siegfred: Fra Harald Giersings Ungdom, i Kunstbladet 1927 nr. 2, feb 1927, s. 40-50.
 Nørbæk, Jens Fr.: For Pallas Athene – Harald Giersing på Kunstmuseet – Pariserperioden, i Signum 4.årg. nr.4 1964, s. 27-31.
 Nørbæk, Jens Fr.: Den tavse Skov, i Billedkunst nr. 2 1968, s. 94-98.
 Petersen, Carl V.: Harald Giersing. Mindeudstillingen, i Tilskueren 1927 II, s. 331-335.
 Pander, Arist: Harald Giersings Mindeudstilling. Personlige Indtryk, i Samleren nr. 5 1928, s. 1-4.
 Rindholdt, Svend: Harald Giersing, i Danske Kunstnere XI. Kbh 1937.
 Rindholdt, Svend: Erindringer om Giersing, i Kunst-Revue nr. 5 okt. 1948.
 Rostrup, Haarvard: Harald Giersings tegninger. Kbh 1957.
 Rostrup, Haarvard: Fra Hornby til Valdal. Katalog for Kunstforeningens udstilling 1979, s. 7-17.
 Svendsen, Bjarke Regn: Harald Giersing. Hans maleriske udvikling belyst ved eksempler, i Hrymfaxe 5. årg. nr. 4, dec. 1975, s.10-17.
 Swane, Leo: Harald Giersing, i Vor Tids Kunst 1. Kbh 1931.
 Swane, Leo: Harald Giersing, i Danmark 6. årg. 1946 nr. 7-8, s. 163-170.
 Swane, Sigurd: Nogle Minder om Harald Giersing, i "Grønningen 1915-40", Kbh 1940, s. 47-49.
 Swane, Sigurd: Harald Giersing. Klingen 1. årg. nr. 3, dec. 1917.
 Cai M. Woel: Indtryk fra Harald Giersings Mindeudstilling 1927. Kbh 1929.

Værker

Noter

Eksterne henvisninger 

  Wikiquote: Citater af Harald Giersing 
 www.giersing.dk – Websted om Harald Giersing
 
 

Malere fra Danmark
Personer fra København
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Harald
Medlemmer af Akademiraadet